***ΚΕΙΜΕΝΟ ΓΙΑ ΤΟ CD***

***(****Η ανάγνωση γίνεται σχετικά αργά και καθαρά)*

**ΕΞΕΤΑΣΕΙΣ ΓΙΑ ΤΗΝ ΠΙΣΤΟΠΟΙΗΣΗ ΕΠΑΡΚΕΙΑΣ ΤΗΣ ΕΛΛΗΝΟΜΑΘΕΙΑΣ**

Υπουργείο Παιδείας και Θρησκευμάτων

Κέντρο Ελληνικής Γλώσσας

**Μάιος 2023**

**Επίπεδο Α1 για παιδιά 8-12 ετών**

Κατανόηση προφορικού λόγου

Διάρκεια εξέτασης **25 λεπτά**

***Παύση 2 δευτερόλεπτα***

***Εκφωνητής/Εκφωνήτρια***

(*ο ρυθμός αργός αλλά φυσιολογικός)*

Η εξέταση για την κατανόηση του προφορικού λόγου αρχίζει ΤΩΡΑ.

ΣΗΜΑ

**Ερώτημα 1**

Η Χαρά μιλάει με τον φίλο της, τον Κωστή, για το σχολείο της. Ακούς τον διάλογο

δύο (2) φορές και σημειώνεις ένα ✓ στις σωστές εικόνες, όπως στο παράδειγμα.

**Πρόσεξε:** πρέπει να βάλεις **επτά (7)** ✓ χωρίς το παράδειγμα. Σε δύο εικόνες δεν

πρέπει να βάλεις ✓.

***Παύση 2 δευτερόλεπτα***

Έχεις 30 δευτερόλεπτα για να δεις τις εικόνες.

*ΣΗΜΑ - [Τέλος των 30 δευτερολέπτων] - ΣΗΜΑ*

**Άκουσε προσεκτικά.**

***Παύση 2 δευτερόλεπτα***

***Θόρυβος από φωνές παιδιών σε έναν εξωτερικό χώρο***

**Κωστής:** Χαρά,πώς είναι το καινούριο σχολείο σου;

**Χαρά**: Το σχολείο μου είναι πολύ ωραίο, Κωστή! Είναι μεγάλο με πολλά παράθυρα. Μου αρέσει πολύ! Μπροστά από το σχολείο υπάρχει μια μεγάλη αυλή και ένας μικρός κήπος. Εκεί βάζουμε λουλούδια και μικρά δέντρα με τη δασκάλα μας. Έχουμε, επίσης, και ένα γήπεδο για βόλεϊ. Με τους συμμαθητές μου παίζουμε βόλεϊ κάθε μέρα.

Η τάξη μας είναι πολύ ωραία. Στον τοίχο έχουμε ένα ρολόι και έναν μεγάλο χάρτη. Κάθε μαθητής έχει δικό του θρανίο. Το σχολείο μας έχει και μια μεγάλη τάξη για μουσική. Εκεί μαθαίνουμε κιθάρα και τραγουδάμε. Υπάρχει, επίσης, και μια τάξη για θέατρο. Σε αυτή κάνουμε τις γιορτές μας. Το σχολείο μας έχει και γυμναστήριο. Εκεί κάνουμε γυμναστική, όταν ο καιρός δεν είναι καλός. Το κυλικείο είναι μέσα στο σχολείο. Εκεί πηγαίνουμε όλα τα παιδιά και τρώμε. Έχει πολύ ωραία σάντουιτς και χυμούς..

Πώς είναι το δικό σου σχολείο;

***Θόρυβος από φωνές παιδιών σε έναν εξωτερικό χώρο***

***Παύση 2 δευτερόλεπτα***

Έχεις 1 λεπτό για να κάνεις ό,τι ζητάει η άσκηση.

*ΣΗΜΑ - [Τέλος χρόνου ενός λεπτού] - ΣΗΜΑ*

**Άκουσε άλλη μία φορά.**

***Επαναλαμβάνεται το κείμενο***

***Παύση 2 δευτερόλεπτα***

Έχεις 1 λεπτό για να δεις ξανά τις απαντήσεις σου.

*ΣΗΜΑ - [Τέλος χρόνου ενός λεπτού] - ΣΗΜΑ*

***Εκφωνητής/Εκφωνήτρια***

**Ερώτημα 2**

Ακούς δύο (2) φορές έναν διάλογο ανάμεσα σε μια δασκάλα και τους μαθητές της.

Μιλάνε για τον μπαμπά τους και τη δουλειά του. Βοήθησε να συμπληρώσουμε τον

πίνακα. Κάτω από το όνομα κάθε παιδιού, βάζεις ✓ δίπλα στην εικόνα που ταιριάζει,

όπως στο παράδειγμα.

**Πρόσεξε:** πρέπει να βάλεις **έξι (6)** ✓, ένα για κάθε παιδί.

***Παύση 2 δευτερόλεπτα***

Έχεις 30 δευτερόλεπτα για να δεις τον πίνακα

*ΣΗΜΑ - [Τέλος των 30 δευτερολέπτων] - ΣΗΜΑ*

**Άκουσε προσεκτικά.**

***Φωνές από παιδιά σε τάξη, που σιγά σιγά σβήνουν***

**Δασκάλα**: Καλημέρα, παιδιά! Πώς είστε;

**Παιδιά**: Πολύ καλά, κυρία!

**Δασκάλα**: Ωραία! Σήμερα θα μιλήσουμε για τον μπαμπά μας και τη δουλειά του. Τι δουλειά κάνει ο μπαμπάς σας; Εμένα, ο μπαμπάς μου είναι δάσκαλος. Δουλεύει σε ένα σχολείο. Εσένα, Σταύρο;

**Σταύρος:** Ο μπαμπάς μου, κυρία, έχει έναν φούρνο στην γειτονιά μας. Πουλάει ψωμιά και κουλούρια..

**Δασκάλα**: Πολύ ωραία! Ειρήνη;

**Ειρήνη**: Ο μπαμπάς μου, κυρία, δουλεύει σε νοσοκομείο. Φροντίζει τους άρρωστους ανθρώπους. Είναι γιατρός.

**Δασκάλα**: Πολύ καλά! Πες μας κι εσύ, Βάσω!

**Βάσω**: Εμένα, ο μπαμπάς μου πουλάει φρούτα στη λαϊκή αγορά. Φεύγει πολύ νωρίς το πρωί από το σπίτι.

**Δασκάλα**: Ωραία! Εσένα, Ιωάννα;

**Ιωάννα**: Εμένα, ο μπαμπάς μου, είναι οδηγός σε λεωφορείο. Κάνει πολλά ταξίδια σε όλη την Ελλάδα.

**Δασκάλα**: Πολύ καλά! Η σειρά σου, Σωτήρη!

**Σωτήρης**: Ο μπαμπάς μου, κυρία, έχει ένα μαγαζί με λουλούδια. Δουλεύει και τα σαββατοκύριακα!

**Δασκάλα**: Ωραία! Πες μας κι εσύ, Μαίρη!

**Μαίρη**: Ο μπαμπάς μου έχει ένα εστιατόριο κοντά στην παραλία. Μαγειρεύει ωραία φαγητά.

**Δασκάλα**: Πολύ καλά, παιδιά! (Ακούγεται ήχος κουδουνιού) Διάλειμμα!

***Ήχοι από μικρούς μαθητές σε τάξη***

###### *Παύση 2 δευτερόλεπτα*

Έχεις 1 λεπτό για να κάνεις ό,τι ζητάει η άσκηση

*ΣΗΜΑ - [Τέλος χρόνου ενός λεπτού]- ΣΗΜΑ*

**Άκουσε άλλη μία φορά.**

***Επαναλαμβάνεται το κείμενο***

***Παύση 2 δευτερόλεπτα***

Έχεις 1 λεπτό για να δεις ξανά τις απαντήσεις σου.

*ΣΗΜΑ - [Τέλος χρόνου ενός λεπτού]- ΣΗΜΑ*

***Εκφωνητής/Εκφωνήτρια***

**Ερώτημα 3**

Το Σάββατο η Ελένη ήταν όλη τη μέρα με τη φίλη της, την Άννα. Λέει στη μαμά της

πώς πέρασε και τι έφαγε. Ακούς τον διάλογο δύο (2) φορές. Βλέπεις τις εικόνες και σε

κάθε σειρά σημειώνεις με ✓ αυτό που έφαγε η Ελένη, όπως στο παράδειγμα.

**Πρόσεξε:** σε κάθε σειρά υπάρχει μόνο **μία (1)** σωστή εικόνα.

***Παύση 2 δευτερόλεπτα***

Έχεις 30 δευτερόλεπτα για να δεις τις εικόνες

*ΣΗΜΑ - [Τέλος των 30 δευτερολέπτων] - ΣΗΜΑ*

**Άκουσε προσεκτικά.**

***Ήχοι εσωτερικού χώρου (σπίτι)***

**Μαμά**: Ελένη, πώς πέρασες με τη φίλη σου;

**Ελένη:** Μαμά, πέρασα τέλεια με την Άννα στο σπίτι της! Το πρωί ξυπνήσαμε νωρίς. Ήπιαμε γάλα και φάγαμε ψωμί με μέλι. Μετά είδαμε τηλεόραση. Στις 12 η ώρα φάγαμε ένα μικρό κέικ με καρότο. Το έφτιαξε η Άννα. Το μεσημέρι η μαμά της μαγείρεψε το αγαπημένο μου φαγητό, σούπα με κοτόπουλο και λαχανικά. Τη βοηθήσαμε κι εμείς. Το απόγευμα πήγαμε στην παιδική χαρά. Όταν γυρίσαμε στο σπίτι, φάγαμε γιαούρτι με φράουλες. Το βράδυ πήγαμε βόλτα με την Άννα και τους γονείς της. Περάσαμε από ένα ζαχαροπλαστείο και φάγαμε παγωτό. Πότε θα πάω ξανά στην Άννα;

***Ήχοι εσωτερικού χώρου (σπίτι)***

###### *Παύση 2 δευτερόλεπτα*

Έχεις 1 λεπτό για να κάνεις ό,τι ζητάει η άσκηση

*ΣΗΜΑ - [Τέλος χρόνου ενός λεπτού]- ΣΗΜΑ*

**Άκουσε άλλη μία φορά.**

***Επαναλαμβάνεται το κείμενο***

***Παύση 2 δευτερόλεπτα***

Έχεις 1 λεπτό για να δεις ξανά τις απαντήσεις σου.

*ΣΗΜΑ - [Τέλος χρόνου ενός λεπτού]- ΣΗΜΑ*

***Εκφωνητής/Εκφωνήτρια***

**Ερώτημα 4**

Ο Παναγιώτης μιλάει με μια φίλη του, τη Γεωργία. Την καλεί να πάνε μαζί στο θέατρο. Ακούς τον διάλογο δύο (2) φορές και κρατάς σύντομες σημειώσεις, όπως στο

παράδειγμα.

**Πρόσεξε:** οι σημειώσεις που πρέπει να κρατήσεις είναι **έξι (6)** χωρίς το παράδειγμα.

***Παύση 2 δευτερόλεπτα***

Έχεις 30 δευτερόλεπτα για να δεις τον πίνακα για τις σημειώσεις.

*ΣΗΜΑ - [Τέλος των 30 δευτερολέπτων] – ΣΗΜΑ*

**Άκουσε προσεκτικά**.

***Ήχος τηλεφώνου***

**Γεωργία:** Ναι…

**Παναγιώτης:** Γεια σου, Γεωργία. Ο Παναγιώτης είμαι. Τι κάνεις;

**Γεωργία:** Γεια σου, Παναγιώτη. Είμαι πολύ καλά.

**Παναγιώτης:** Γεωργία, θα πάμε στο θέατρο με τη μαμά μου και τον αδελφό μου. Θα δούμε τον «Μικρό Πρίγκιπα». Είναι πολύ ωραία ιστορία. Διάβασα το βιβλίο το καλοκαίρι. Θέλεις να έρθεις κι εσύ; Θα πάμε την Κυριακή το πρωί. Είναι στο θέατρο «Αλίκη». Θα είμαστε εκεί στις 11. Το εισιτήριο για τα παιδιά κάνει 10 ευρώ. Στο διάλειμμα θα πιούμε χυμό και θα φάμε τοστ. Μετά το θέατρο, θα κάνουμε βόλτα στο πάρκο. Ο καιρός θα είναι καλός την Κυριακή. Θα περάσουμε τέλεια!

***Ήχος τηλεφώνου που κλείνει***

###### *Παύση 2 δευτερόλεπτα*

Έχεις 1 λεπτό για να κάνεις ό,τι ζητάει η άσκηση

*ΣΗΜΑ - [Τέλος χρόνου ενός λεπτού]- ΣΗΜΑ*

**Άκουσε άλλη μία φορά.**

***Επαναλαμβάνεται το κείμενο***

###### *Παύση 2 δευτερόλεπτα*

Έχεις 1 λεπτό για να δεις ξανά τις απαντήσεις σου

*ΣΗΜΑ -[Τέλος χρόνου ενός λεπτού]- ΣΗΜΑ*

**Τέλος της κατανόησης του προφορικού λόγου.**