***ΚΕΙΜΕΝΟ ΓΙΑ ΤΟ CD***

***(****Η ανάγνωση γίνεται σχετικά αργά και καθαρά)*

**ΕΞΕΤΑΣΕΙΣ ΓΙΑ ΤΗΝ ΠΙΣΤΟΠΟΙΗΣΗ ΕΠΑΡΚΕΙΑΣ ΤΗΣ ΕΛΛΗΝΟΜΑΘΕΙΑΣ**

Υπουργείο Παιδείας και Θρησκευμάτων

Κέντρο Ελληνικής Γλώσσας

**Μάιος 2023**

**Επίπεδο Α2**

Κατανόηση προφορικού λόγου

Διάρκεια εξέτασης **25 λεπτά**

***Παύση 2 δευτερόλεπτα***

***Εκφωνητής/Εκφωνήτρια***

(*ο ρυθμός σχετικά αργός αλλά φυσιολογικός)*

Η εξέταση για την κατανόηση του προφορικού λόγου αρχίζει ΤΩΡΑ.

ΣΗΜΑ

**Ερώτημα 1**

Η Ελένη δείχνει στη φίλη της, τη Μαρία, μερικές φωτογραφίες από τα παιδικά της χρόνια. Θα ακούσετε δύο (2) φορές την Ελένη να περιγράφει τις φωτογραφίες. Ποια φωτογραφία περιγράφει κάθε φορά; Σημειώνετε στο κουτάκι κάθε φωτογραφίας τον αριθμό της περιγραφής που ακούτε, όπως στο παράδειγμα.

**Προσέξτε:** πρέπει να σημειώσετε αριθμούς σε έξι (6) φωτογραφίες χωρίς το παράδειγμα. Υπάρχουν δύο φωτογραφίες που δεν ταιριάζουν σε καμία περιγραφή.

***Παύση 2 δευτερόλεπτα***

Έχετε 30 δευτερόλεπτα για να δείτε τις φωτογραφίες.

*ΣΗΜΑ - [Τέλος των 30 δευτερολέπτων] - ΣΗΜΑ*

**Ακούστε προσεκτικά.**

***Παύση 2 δευτερόλεπτα***

***Ήχοι εσωτερικού χώρου (σπίτι)***

|  |  |
| --- | --- |
| Φωτογραφία 0 | Σ’ αυτήν τη φωτογραφία είμαστε με τους συμμαθητές μου στο πάρκο της γειτονιάς μας. Ήταν η πρώτη μέρα της άνοιξης και είχε πολύ καλό καιρό. Πήγαμε εκεί με τον δάσκαλό μας, για να κάνουμε μάθημα ζωγραφικής. |
| Φωτογραφία 1 | Εδώ βρίσκομαι με τη μητέρα μου στη Μύκονο, ένα γνωστό ελληνικό νησί. Βλέπουμε το νησί από ψηλά. Η θέα είναι υπέροχη! |
| Φωτογραφία 2 | Να και μια φωτογραφία στο χωριό μου. Είμαστε στον κήπο και φροντίζουμε μαζί με τη γιαγιά μου τα φυτά της. |
| Φωτογραφία 3 | Εδώ, όπως βλέπεις, είμαι με τον αγαπημένο μου σκύλο, τον Άρη. Είχε πολύ αέρα και γι αυτό δεν κολυμπήσαμε στη θάλασσα. Παίξαμε, όμως, στην παραλία και περάσαμε τέλεια! |
| Φωτογραφία 4 | Εδώ είμαστε έξω από το αυτοκίνητο. Είμαστε έτοιμοι για να πάμε ένα ταξίδι στην Αθήνα! Αυτό ήταν το πρώτο ταξίδι που κάναμε με τον σκύλο μας. |
| Φωτογραφία 5 | Σε αυτή τη φωτογραφία είμαι με τη μαμά μου σε μια παραλία της Κρήτης. Είμαι 6 μηνών και η μαμά μου με σηκώνει ψηλά. |
| Φωτογραφία 6 | Εδώ η οικογένειά μου κι εγώ βρισκόμαστε στην αυλή του σπιτιού μας. Είμαστε πολύ χαρούμενοι για το καινούριο μας αυτοκίνητο και το πλένουμε όλοι μαζί. |

***Ήχοι εσωτερικού χώρου(σπίτι)***

***Παύση 2 δευτερόλεπτα***

Έχετε 1 λεπτό για να κάνετε ό,τι ζητάει η άσκηση

*ΣΗΜΑ - [Τέλος χρόνου ενός λεπτoύ] - ΣΗΜΑ*

**Ακούστε άλλη μία φορά.**

***Επαναλαμβάνεται το κείμενο***

***Παύση 2 δευτερόλεπτα***

Έχετε 1 λεπτό για να δείτε ξανά τις απαντήσεις σας.

*ΣΗΜΑ - [Τέλος χρόνου ενός λεπτού] - ΣΗΜΑ*

***Εκφωνητής/Εκφωνήτρια***

**Ερώτημα 2**

Θα ακούσετε μια συνέντευξη στο ραδιόφωνο. Ο δημοσιογράφος μιλάει με τη Λένα Νίκα, μια νέα αθλήτρια του μπάσκετ. Ακούτε δύο (2) φορές τον διάλογο και σημειώνετε με ένα✓τη σωστή απάντηση (α, β, ή γ), όπως στο παράδειγμα.

**Προσέξτε**: για κάθε ερώτημα υπάρχει μόνο **μία (1)** σωστή απάντηση.

***Παύση 2 δευτερόλεπτα***

Έχετε 30 δευτερόλεπτα για να δείτε τα ερωτήματα.

*ΣΗΜΑ - [Τέλος των 30 δευτερολέπτων] – ΣΗΜΑ*

**Ακούστε προσεκτικά.**

***Παύση 2 δευτερόλεπτα***

**Μουσική**

**Δημοσιογράφος**: Γεια σας. Σήμερα είναι μαζί μας η Λένα Νίκα, αθλήτρια του μπάσκετ. Είναι από την Πάτρα. Από πέρυσι, όμως, ζει στη Μάλτα. Εκεί παίζει και φέτος μπάσκετ σε μια ομάδα. Λένα, πότε ξεκίνησες το μπάσκετ;

**Λένα**: Στο δημοτικό… Στην 5η τάξη ο γυμναστής με έβαλε στην ομάδα μπάσκετ του σχολείου. Στην αρχή δεν ήθελα. Όλες οι φίλες μου ήταν στην ομάδα βόλεϊ. Μετά, όμως, πήραμε μέρος σε αγώνες μπάσκετ με άλλα σχολεία και βγήκαμε πρώτες. Αυτό μου άρεσε πολύ. Κι έτσι συνέχισα. Στο γυμνάσιο, πήγα σε μια γνωστή ομάδα της Πάτρας, τον Αστέρα. Κι έμεινα εκεί μέχρι και το λύκειο.

**Δημοσιογράφος**: Κι όταν τελείωσες το σχολείο;

**Λένα**: Μετά το λύκειο πέρασα στο Πανεπιστήμιο. Σπούδασα Πληροφορική εδώ στην Πάτρα. Φυσικά συνέχισα το μπάσκετ. Από τον πρώτο χρόνο μπήκα στην ομάδα μπάσκετ της σχολής μου.

**Δημοσιογράφος**: Πέρσι το καλοκαίρι άλλαξες πάλι ομάδα. Πώς το αποφάσισες;

**Λένα**: Το περσινό καλοκαίρι πήγα με την ομάδα του πανεπιστημίου για δύο αγώνες στη Γαλλία. Χάσαμε και στα δυο παιχνίδια. Με είδε, όμως, εκεί ένας προπονητής από τη Μάλτα. Μού ζήτησε να παίξω στην ομάδα του. Έτσι, πήρα το πτυχίο μου τον Οκτώβριο κι έφυγα από την Ελλάδα και πήγα στη Μάλτα.

**Δημοσιογράφος**: Είχες δυσκολίες όταν πήγες στη Μάλτα;

**Λένα**: Σίγουρα, δεν ήταν όλα εύκολα. Ο καιρός και το φαγητό είναι όπως στην Ελλάδα. Και με τη γλώσσα δεν είχα πρόβλημα… μιλάω αγγλικά. Δεν έκανα, όμως, γρήγορα φίλους και παρέες. Αυτό ήταν το δύσκολο.

**Δημοσιογράφος**: Πώς είναι τώρα η ζωή σου στη Μάλτα;

**Λένα**: Έχω προπόνηση πολλές ώρες, από Δευτέρα ως Παρασκευή. Τα σαββατοκύριακα παίζω σε αγώνες. Βρίσκω, όμως, χρόνο και για άλλα πράγματα. Κάνω μαθήματα ιταλικών κάθε Τρίτη και Πέμπτη. Την Παρασκευή πάω στο κολυμβητήριο.

**Δημοσιογράφος**: Θα μείνεις εκεί και του χρόνου;

**Λένα**: Ναι... Θα είμαι στην ίδια ομάδα και του χρόνου. Με ζήτησαν κι από την Ισπανία, αλλά είπα όχι. Το όνειρό μου, βέβαια, είναι να παίξω στην Αμερική.

**Δημοσιογράφος**: Σου το εύχομαι, λοιπόν!

**Λένα**: Ευχαριστώ!

***Μουσική***

***Ήχοι από εξωτερικό χώρο/δρόμο***

***Παύση 2 δευτερόλεπτα***

Έχετε 1 λεπτό για να κάνετε ό,τι ζητάει η άσκηση.

*ΣΗΜΑ - [Τέλος χρόνου ενός λεπτού]- ΣΗΜΑ*

**Ακούστε άλλη μία φορά.**

***Επαναλαμβάνεται το κείμενο***

***Παύση 2 δευτερόλεπτα***

Έχετε 1 λεπτό για να δείτε ξανά τις απαντήσεις σας.

*ΣΗΜΑ - [Τέλος χρόνου ενός λεπτού] - ΣΗΜΑ*

***Εκφωνητής/Εκφωνήτρια***

**Ερώτημα 3**

Θα ακούσετε δύο (2) φορές μια ραδιοφωνική εκπομπή. Ο ηθοποιός Θέμης Παππάς μιλάει για τη ζωή και τη δουλειά του. Στον πίνακα που έχετε μπροστά σας, σημειώνετε ένα ✓ κάτω από το Σωστό δίπλα στις προτάσεις που συμφωνούν με αυτά που ακούτε ή κάτω από το Λάθος δίπλα σ’ αυτές που δεν συμφωνούν, όπως στο παράδειγμα.

**Προσέξτε**: πρέπει να βάλετε συνολικά έξι (6) ✓ χωρίς το παράδειγμα.

***Παύση 2 δευτερόλεπτα***

Έχετε 30 δευτερόλεπτα για να δείτε τον πίνακα.

*ΣΗΜΑ - [Τέλος των 30 δευτερολέπτων] - ΣΗΜΑ*

**Ακούστε προσεκτικά.**

***Παύση 2 δευτερόλεπτα***

***Σήμα/Μουσική ραδιοφωνικής εκπομπής***

Γεννήθηκα το 1953. Μεγάλωσα στη Νέα Σμύρνη, μια όμορφη γειτονιά στην Αθήνα. Εκεί τελείωσα το δημοτικό. Το 1965 πήγαμε με την οικογένειά μου στο κέντρο της Αθήνας. Εκεί νοικιάσαμε ένα διαμέρισμα κοντά στην καινούρια δουλειά του πατέρα μου. Μου άρεσε πολύ η ζωή στο κέντρο της πόλης. Ζω εκεί μέχρι σήμερα.

Πήγα για πρώτη φορά στο θέατρο, όταν ήμουν δεκατριών χρονών. Είδα μια παράσταση με την ηθοποιό Έλλη Λαμπέτη. Ήταν πολύ ωραία! Τότε, αποφάσισα να γίνω κι εγώ ηθοποιός. Έτσι, σπούδασα θέατρο στη σχολή του Άρη Αλεξίου. Βέβαια, ξεκίνησα τις σπουδές μου και στη Νομική Σχολή της Αθήνας την ίδια χρονιά. Τη Νομική, όμως, δεν την τελείωσα ποτέ.

Στο επάγγελμά μου ήμουν πάντα τυχερός. Από τότε που τελείωσα τη σχολή, παίζω στο θέατρο. Κάθε χρόνο παίζω σε διαφορετική παράσταση. Επίσης, τα τελευταία πέντε χρόνια κάνω μαθήματα θεάτρου σε μια σχολή. Αυτή τη χρονιά δεν θα παίξω μόνο στο θέατρο αλλά και στον κινηματογράφο. Φυσικά, δεν θα έχω καθόλου ελεύθερο χρόνο. Η δουλειά μου, όμως, μου αρέσει πάρα πολύ και γι’ αυτό δεν με πειράζει.

***Σήμα/Μουσική ραδιοφωνικής εκπομπής***

***Παύση 2 δευτερόλεπτα***

Έχετε 1 λεπτό για να κάνετε ό,τι ζητάει η άσκηση.

*ΣΗΜΑ - [Τέλος χρόνου ενός λεπτού]- ΣΗΜΑ*

**Ακούστε άλλη μία φορά.**

***Επαναλαμβάνεται το κείμενο***

***Παύση 2 δευτερόλεπτα***

Έχετε 1 λεπτό για να δείτε ξανά τις απαντήσεις σας.

*ΣΗΜΑ - [Τέλος χρόνου ενός λεπτού] – ΣΗΜΑ*

***Εκφωνητής/Εκφωνήτρια***

**Ερώτημα 4**

Ο Δημήτρης τηλεφωνεί σε ένα ταξιδιωτικό γραφείο και μιλάει με μία υπάλληλο. Ακούτε δύο (2) φορές τον διάλογο και κρατάτε σύντομες σημειώσεις (1-3 λέξεις), όπως στο παράδειγμα.

**Προσέξτε:** οι σημειώσεις που πρέπει να κρατήσετε είναι επτά (7) χωρίς το παράδειγμα.

***Παύση 2 δευτερόλεπτα***

Έχετε 30 δευτερόλεπτα για να δείτε τον πίνακα για τις σημειώσεις.

*ΣΗΜΑ - [Τέλος των 30 δευτερολέπτων] - ΣΗΜΑ*

**Ακούστε προσεκτικά.**

***Παύση 2 δευτερόλεπτα***

***Ήχος από τηλέφωνο που χτυπάει***

**Υπάλληλος:** Ταξιδιωτικό γραφείο «Όμορφος Κόσμος», παρακαλώ.

**Δημήτρης:** Καλημέρα σας. Θέλω μερικές πληροφορίες για ένα ταξίδι. Είμαστε τέσσερα άτομα, δύο ενήλικες και δύο παιδιά. Κάνετε οικογενειακά ταξίδια στο εξωτερικό;

**Υπάλληλος:** Ναι, από το 1990. Πού θέλετε να ταξιδέψετε;

**Δημήτρης:** Στη δυτική Ευρώπη. Εγώ και η γυναίκα μου θα πάρουμε άδεια από τη δουλειά μας τον Ιούλιο. Θα κάνετε εκδρομές εκείνο τον μήνα;

**Υπάλληλος:** Ναι, θα κάνουμε μια εκδρομή στην Ολλανδία τη δεύτερη εβδομάδα του Ιουλίου.

**Δημήτρης:** Πείτε μου για τη διαμονή, παρακαλώ.

**Υπάλληλος:** Η εκδρομή είναι 5 μέρες. Θα μείνετε σε ένα ξενοδοχείο στο Άμστερνταμ κοντά στο παλάτι.

**Δημήτρης:** Ωραία, θέλουμε ένα τετράκλινο δωμάτιο.

**Υπάλληλος:** Το ξενοδοχείο δεν έχει τετράκλινα δωμάτια. Μπορείτε, όμως, να μείνετε σε δύο δίκλινα δωμάτια.

**Δημήτρης:** Ωραία! Πόσο κάνει το ταξίδι;

**Υπάλληλος:** 300 ευρώ το άτομο. Σε αυτήν την τιμή είναι τα εισιτήρια και το ξενοδοχείο. Αν θέλετε πρωινό και βραδινό γεύμα στο ξενοδοχείο, η τιμή είναι 400 ευρώ το άτομο.

**Δημήτρης:** Ποιο είναι το πρόγραμμα της εκδρομής;

**Υπάλληλος:** Θα δείτε πολλά ωραία αξιοθέατα. Επίσης, φέτος από τις 10 έως τις 12 Ιουλίου γίνεται στο Άμστερνταμ ένα φεστιβάλ μουσικής. Αν θέλετε, μπορείτε να πάτε.

**Δημήτρης:** Πότε μπορώ να έρθω στο γραφείο σας;

**Υπάλληλος:** Κάθε μέρα από τις οχτώ το πρωί μέχρι τις έξι το απόγευμα. Αν κλείσετε το ταξίδι, θα σας χαρίσουμε μια μικρή βαλίτσα.

**Δημήτρης:** Σας ευχαριστώ πολύ.

***Ήχος από τηλέφωνο που κλείνει***

***Παύση 2 δευτερόλεπτα***

Έχετε 1 λεπτό για να κάνετε ό,τι ζητάει η άσκηση.

*ΣΗΜΑ - [Τέλος χρόνου ενός λεπτού]- ΣΗΜΑ*

Ακούστε άλλη μία φορά.

***Επαναλαμβάνεται το κείμενο***

***Παύση 2 δευτερόλεπτα***

Έχετε 1 λεπτό για να δείτε ξανά τις απαντήσεις σας.

*ΣΗΜΑ - [Τέλος χρόνου ενός λεπτού] - ΣΗΜΑ*

**Τέλος της κατανόησης του προφορικού λόγου.**