***ΚΕΙΜΕΝΟ ΓΙΑ ΤΟ CD***

***(****Η ανάγνωση γίνεται σχετικά αργά και καθαρά)*

**ΕΞΕΤΑΣΕΙΣ ΓΙΑ ΤΗΝ ΠΙΣΤΟΠΟΙΗΣΗ ΕΠΑΡΚΕΙΑΣ ΤΗΣ ΕΛΛΗΝΟΜΑΘΕΙΑΣ**

Υπουργείο Παιδείας και Θρησκευμάτων

Κέντρο Ελληνικής Γλώσσας

**Μάιος 2023**

**Επίπεδο Α1**

Κατανόηση προφορικού λόγου

Διάρκεια εξέτασης **25 λεπτά**

***Παύση 2 δευτερόλεπτα***

***Εκφωνητής/Εκφωνήτρια***

(*ο ρυθμός σχετικά αργός αλλά φυσιολογικός)*

Η εξέταση για την κατανόηση του προφορικού λόγου αρχίζει ΤΩΡΑ.

ΣΗΜΑ

**Ερώτημα 1**

Η Βίκυ είναι φοιτήτρια στην Αθήνα. Μιλάει με τον μπαμπά της στο τηλέφωνο. Λέει τι έκανε όλη την ημέρα. Ακούτε τον διάλογο δύο (2) φορές και σημειώνετε ✓ σε αυτά που έκανε η Βίκυ, όπως στο παράδειγμα.

**Προσέξτε:** πρέπει να βάλετε **επτά (7)** ✓ χωρίς το παράδειγμα. Σε δύο (2) εικόνες δεν πρέπει να βάλετε ✓.

***Παύση 2 δευτερόλεπτα***

Έχετε 30 δευτερόλεπτα για να δείτε τις φωτογραφίες.

*ΣΗΜΑ - [Τέλος των 30 δευτερολέπτων] - ΣΗΜΑ*

**Ακούστε προσεκτικά.**

***Παύση 2 δευτερόλεπτα***

***Ήχος τηλεφώνου***

**Βίκυ: Ναι….**

**Μπαμπάς**: Γεια σου, Βίκυ. Πώς είσαι;

**Βίκυ:** Γεια σου, μπαμπά. Καλά είμαι.

**Μπαμπάς:** Τι έκανες σήμερα; Όλα καλά;

**Βίκυ**: Σήμερα, ξύπνησα πολύ πρωί, στις 6 η ώρα. Έφαγα πρωινό και έφυγα στις 7.

**Μπαμπάς**: Πολύ νωρίς. Γιατί;

**Βίκυ**: Πήγα στο πανεπιστήμιο, είχα μάθημα στις 8:00.

**Μπαμπάς**: Πήγες με το λεωφορείο;

**Βίκυ**: Όχι, Πήγα με ταξί. Μετά το μάθημα, πήγα με τη Μαρία σε ένα βιβλιοπωλείο. Πήρα ένα βιβλίο.

**Μπαμπάς**: Τι κάνει η Μαρία;

**Βίκυ**: Καλά είναι. Μετά το βιβλιοπωλείο ήπιαμε καφέ σε μια καινούρια καφετέρια.

**Μπαμπάς**: Στη γιαγιά σου πήγες;

**Βίκυ**: Όχι, δεν πήγα. Αγόρασα, όμως, τα φάρμακά της από το φαρμακείο.

**Μπαμπάς**: Ωραία**.** Μην ξεχάσεις να πας αύριο.

**Βίκυ:** Αύριο θα πάω σίγουρα. Σήμερα δεν είχα χρόνο. Το απόγευμα πήγα στην αγορά και πήρα ένα παντελόνι για τον φίλο μου, τον Δημήτρη. Το Σάββατο, έχει γενέθλια.

**Μπαμπάς**: Πότε γύρισες στο σπίτι σου; Έφαγες βραδινό;

**Βίκυ**: Γύρισα πριν από λίγο. Δεν είχα φαγητό και μαγείρεψα δύο αυγά.

**Μπαμπάς**: Εντάξει, Βίκυ μου. Καληνύχτα. Θα τα πούμε αύριο.

**Βίκυ:** Καληνύχτα, μπαμπά!

***Ήχος τηλεφώνου που κλείνει***

***Παύση 2 δευτερόλεπτα***

Έχετε 1 λεπτό για να κάνετε ό,τι ζητάει η άσκηση.

*ΣΗΜΑ - [Τέλος χρόνου ενός λεπτού] - ΣΗΜΑ*

**Ακούστε άλλη μία φορά.**

***Επαναλαμβάνεται το κείμενο***

***Παύση 2 δευτερόλεπτα***

Έχετε 1 λεπτό για να δείτε ξανά τις απαντήσεις σας.

*ΣΗΜΑ - [Τέλος χρόνου ενός λεπτού] - ΣΗΜΑ*

***Εκφωνητής/Εκφωνήτρια***

**Ερώτημα 2**

Θα ακούσετε δύο (2) φορές πέντε φίλους που λένε πότε θα πάνε στο εξωτερικό και τι θα κάνουν εκεί. Ακούτε και σημειώνετε με ✓ στον πίνακα που έχετε μπροστά σας γιατί θα ταξιδέψει ο καθένας, όπως στο παράδειγμα.

**Προσέξτε:** οι σωστές απαντήσεις είναι **έξι (6)** χωρίς το παράδειγμα.

***Παύση 2 δευτερόλεπτα***

Έχετε 30 δευτερόλεπτα για να δείτε τον πίνακα.

*ΣΗΜΑ - [Τέλος των 30 δευτερολέπτων] - ΣΗΜΑ*

**Ακούστε προσεκτικά.**

***Ήχοι εσωτερικού χώρου- καφετέριας***

**Μαρία**: Γεια σας, παιδιά. Είμαι πολύ χαρούμενη. Τον επόμενο μήνα θα πάω στην Ισπανία στον αδελφό μου που σπουδάζει εκεί. Ζωή, εσύ πότε θα πας στη Μαδρίτη;

**Ζωή**: Στις 17 Ιανουαρίου. Παίζει μπάσκετ η αγαπημένη μου ομάδα εκείνη την εβδομάδα.

**Μαρία:** Ωραία. ΕσύΑντώνη, θα πας στην Αγγλία;

**Αντώνης**: Ναι, σε δύο εβδομάδες θα είμαι στο Λονδίνο. Θα πάω για να πάρω το πτυχίο μου στην Ιατρική από τη σχολή μου. Μετά θα γυρίσω εδώ στην Ελλάδα. Τον Σεπτέμβριο θα πάω ξανά στην Αγγλία για να δουλέψω σε ένα νοσοκομείο.

**Μαρία**: Ωραία. Αναστασία, εσύ θα πας στη Ρωσία;

**Αναστασία**: Ναι, τον άλλο μήνα. Θα πάω να δω τους γονείς μου. Μετά θα πάω στη Γερμανία και εκεί θα δουλέψω σε ένα ξενοδοχείο για 6 μήνες.

**Μαρία:** Αααα, θα φύγεις για πολύ καιρό, Αναστασία. Εσύ, Κώστα, πότε θα πας στην Ιταλία;

**Κώστας**: Φεύγω σε 10 μέρες. Τα μαθήματα στη σχολή μου στη Ρώμη αρχίζουν σε δύο εβδομάδες.

***Ήχοι εσωτερικού χώρου- καφετέριας***

*Παύση 2 δευτερόλεπτα*

Έχετε 1 λεπτό για να κάνετε ό,τι ζητάει η άσκηση.

*ΣΗΜΑ - [Τέλος χρόνου ενός λεπτού]- ΣΗΜΑ*

**Ακούστε άλλη μία φορά.**

***Επαναλαμβάνεται το κείμενο***

***Παύση 2 δευτερόλεπτα***

Έχετε 1 λεπτό για να δείτε ξανά τις απαντήσεις σας.

***Εκφωνητής/Εκφωνήτρια***

**Ερώτημα 3**

Θα ακούσετε δύο (2) φορές έναν διάλογο ανάμεσα σε δύο αδελφές, την Ελένη και την Άννα. Η Ελένη λέει για έναν νέο φίλο της, τον Βαγγέλη. Ακούτε και σημειώνετε με ένα ✓ τη σωστή απάντηση (α, β ή γ), όπως στο παράδειγμα.

**Προσέξτε:** σε κάθε ερώτημα υπάρχει μόνο **μία (1)** σωστή απάντηση**.**

***Παύση 2 δευτερόλεπτα***

Έχετε 30 δευτερόλεπτα για να δείτε τα ερωτήματα.

*ΣΗΜΑ - [Τέλος των 30 δευτερολέπτων] - ΣΗΜΑ*

**Ακούστε προσεκτικά.**

***Ήχοι εσωτερικού χώρου (σπίτι)***

**Άννα:** Γεια σου, Ελένη! Πήγες στο πανεπιστήμιο σήμερα;

**Ελένη:** Γεια σου, Άννα! Πήγα, αλλά όχι για μάθημα. Ξύπνησα νωρίς το πρωί και πήγα στο γυμναστήριο που είναι μέσα στο πανεπιστήμιο.

**Άννα:** Είναι καλό αυτό το γυμναστήριο;

**Ελένη:** Ναι, πολύ καλό. Γνώρισα και έναν καινούριο φίλο εκεί, τον Βαγγέλη.

**Άννα:** Αλήθεια; Πώς είναι ο Βαγγέλης;

**Ελένη:**  Είναι ξανθός με πράσινα μάτια. Φοράει γυαλιά. Τα μαλλιά του είναι μακριά.

**Άννα:** Είναι από την Αθήνα;

**Ελένη:** Όχι, είναι από την Κρήτη. Οι γονείς και οι δύο αδερφοί του μένουν εκεί. Αυτός ζει εδώ, στην Αθήνα.

**Άννα:** Τι κάνει; Σπουδάζει; Είναι φοιτητής στη σχολή σου;

**Ελένη:** Όχι**,** ο Βαγγέλης δεν σπουδάζει Νομική.Είναι φοιτητής στην Ιατρική. Θα τελειώσει φέτος τη σχολή του.

**Άννα:** Πού μένει;

**Ελένη:** Μένει εδώ κοντά, στη γειτονιά μας μαζί με έναν φίλο του. Το σπίτι τους είναι πίσω από το πάρκο. Είναι ένα διαμέρισμα σε μια καινούρια πολυκατοικία. Θα πάμε όλοι μαζί σινεμά το Σάββατο. Θέλεις να έρθεις μαζί μας;

**Άννα:** Ναι,θα έρθω!

***Ήχοι εσωτερικού χώρου (σπίτι)***

*Παύση 2 δευτερόλεπτα*

Έχετε 1 λεπτό για να κάνετε ό,τι ζητάει η άσκηση.

*ΣΗΜΑ - [Τέλος χρόνου ενός λεπτού]- ΣΗΜΑ*

**Ακούστε άλλη μία φορά.**

***Επαναλαμβάνεται το κείμενο***

***Παύση 2 δευτερόλεπτα***

Έχετε 1 λεπτό για να δείτε ξανά τις απαντήσεις σας.

***Εκφωνητής/Εκφωνήτρια***

**Ερώτημα 4**

**Ερώτημα 4 (6 μονάδες)**

Η Μαρία θέλει να μάθει γαλλικά. Μιλάει στο τηλέφωνο με μια δασκάλα.

Ακούτε δύο (2) φορές τον διάλογο και κρατάτε σύντομες σημειώσεις, όπως στο παράδειγμα.

**Προσέξτε**: οι σημειώσεις που πρέπει να κρατήσετε είναι **έξι (6)** χωρίς το παράδειγμα.

***Παύση 2 δευτερόλεπτα***

Έχετε 30 δευτερόλεπτα για να δείτε τον πίνακα για τις σημειώσεις.

*ΣΗΜΑ - [Τέλος των 30 δευτερολέπτων] - ΣΗΜΑ*

**Ακούστε προσεκτικά.**

***Ήχος τηλεφώνου***

**κα Γεωργίου**: Παρακαλώ!

**κα Μαρία**: Καλημέρα. Είστε η κυρία Γεωργίου;

**κα Γεωργίου**: Ναι.

**κα Μαρία**: Με λένε Μαρία Κωνσταντίνου. Θέλω να μάθω γαλλικά. Μπορούμε να κάνουμε μαθήματα μαζί;

**κα Γεωργίου**: Ναι, μπορούμε. Γιατί θέλετε να μάθετε γαλλικά.

**κα Μαρία**: Μου αρέσουν πολύ. Πόσες ώρες πρέπει να κάνουμε μάθημα;

**κα Γεωργίου**: Δύο ώρες την εβδομάδα είναι καλά.

**κα Μαρία**: Ποια είναι η τιμή, παρακαλώ;

**κα Γεωργίου**: 15 ευρώ την ώρα.

**κα Μαρία:** Ποιες μέρες θα κάνουμε μάθημα;

**κα Γεωργίου:** Εγώ μπορώ Τρίτη και Πέμπτη.

**κα Μαρία:** Την Πέμπτη μπορώ, αλλά δεν μπορώ την Τρίτη.

**κα Γεωργίου:** Μπορούμε να κάνουμε 2 ώρες κάθε Πέμπτη.

**κα Μαρία:** Πού θα κάνουμε μάθημα;

**κα Γεωργίου:** Στο σπίτι μου. Είναι στην οδό Ιθάκης 11.

**κα Μαρία**: Εντάξει. Τι πρέπει να αγοράσω για το μάθημα;

**κα Γεωργίου**: Εγώ θα φέρω τα βιβλία. Εσείς πρέπει να αγοράσετε ένα τετράδιο.

**κα Μαρία**: Ωραία. Και πότε θα δώσω εξετάσεις για το επίπεδο Α1;

**κα Γεωργίου**: Τον Νοέμβριο.

**Μαρία**: Ευχαριστώ πολύ, κυρία Γεωργίου. Θα τηλεφωνήσω ξανά για να αρχίσουμε τα μαθήματα.

**κα Γεωργίου**: Γεια σας!

***Ήχος τηλεφώνου που κλείνει***

*Παύση 2 δευτερόλεπτα*

Έχετε 1 λεπτό για να κάνετε ό,τι ζητάει η άσκηση.

*ΣΗΜΑ - [Τέλος χρόνου ενός λεπτού]- ΣΗΜΑ*

Ακούστε άλλη μία φορά.

***Επαναλαμβάνεται το κείμενο***

*Παύση 2 δευτερόλεπτα*

Έχετε 1 λεπτό για να δείτε ξανά τις απαντήσεις σας.

*ΣΗΜΑ -[Τέλος χρόνου ενός λεπτού]- ΣΗΜΑ*

**Τέλος της κατανόησης του προφορικού λόγου.**